**Кочана** (грчки: *Περαία*, *Переја*, до 1927 г. *Κότσανα*, *Коцана*) — село во Кајларско, Егејска Македонија, денес во општината Воден на Постолскиот округ во Централна Македонија, Грција. Населението брои 381 жител (2011).

Географија и местоположба
-------------------------

Селото се наоѓа јужно од гратчето Острово, крај југоисточниот брег на Островското Езеро, на надморска височина од 640 м. Атарот зафаќа површина од 46 км2, од кој поголемиот дел се простира на северозападниот дел од планината Каракамен.

Историја
--------

### Османлиско време

Во 1848 г. рускиот славист Виктор Григорович го опишал *Кочено* како македонско село.

На почетокот на XX век Кочана било се ло во Кајларската каза. Според статистиката на Васил К’нчов („Македонија. Етнографија и статистика") во 1900 г. в *Кочане (Коченъ)* живееле 1.500 Турци.

### Припојување кон Грција

Со Букурешкиот договор во 1913 г. Кочана е припоено кон грчката држава, кога имало 1.409 жители. Во неговиот патописен попис од 1917-18 г. Боривое Милоевиќ го води селото со 350 турски куќи. Во 1924 г. населението, како турско, е иселено во Турција, а на негово место се доведени Грци од Мала Азија. Во 1927 г. селото е преименувано во Переја. Според Симовски, во 1928 г. селото имало 986 жители, но официјалната грчка статистика за таа година дава 588 жители (136 семејства).

Во селото има етнографски музеј.

Население
---------

Намалувањето на населението низ децениите се должи на иселувањето на жителите, претежно во Кајлари.

Еве преглед на населението во сите пописни години, од 1940 г. до денес:

| Година | 1940 | 1951 | 1961 | 1971 | 1981 | 1991 | 2001 | 2011 |
| --- | --- | --- | --- | --- | --- | --- | --- | --- |
| **Население** | 713 | 628 | 582 | 500 | 461 | 399 | 352 | 381 |

**Извор за 1940-1991 г.**: Т. Симовски, *Населените места во Егејска Македонија*

Самоуправа и политика
---------------------

Селото припаѓа на општинската единица Островско Езеро со седиште во Острово, која припаѓа на поголемата општина Воден, во округот Постол. Воедно, селото е дел од општинскиот оддел Кочана, во кое е единственото населено место.

Стопанство
----------

Главно занимање на населението е производството на жито, тутун и леќа, а делумно се развиени лозарството и сточарството.

Наводи
------

1. ↑  „Попис на населението од 2011 г. Трајно население". Државен завод за статистика на Грција.
2. ↑  Μετονομασίες των Οικισμών της Ελλάδας. Κότσανα - Περαία
3. 1 2 3 4 5 6 7  Симовски, Тодор (1998). *Населените места во Егејска Македонија : географски, етнички и стопански одлики*. I дел. Скопје: Институт за национална историја. стр. 51.
4. ↑  нарекувајќи го „бугарско" под влијание на бугарската политика
5. ↑  Григорович, В. Очеркъ путешествія по Европейской Турціи, Москва, 1877, стр.91.
6. ↑  Кънчов, Васил. „Македония. Етнография и статистика", София, 1902, стр. 271
7. ↑  „Κατάλογος των προσφυγικών συνοικισμών της Μακεδονίας σύμφωνα με τα στοιχεία της Επιτροπής Αποκαταστάσεως Προσφύγων (ΕΑΠ) έτος 1928". Архивирано од изворникот 20 јуни 2012. Посетено на 20 јуни 2012.
8. ↑  Δήμος Βεγορίτιδας. Ιστορικά & Θρησκευτικά Μνημεία[*мртва врска*]

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| * п
* р
* у
Населени места во општината Воден |
| --- |
|  |
| ОЕ Воден | 
* Владово
* Воден
* Волкојанево
* Гугово
* Јаворјани
* Котугери
* Кронцелево
* Луковец
* Месимер
* Ново Луковец
* Нисија
* Оризари
* Ошљани
* Пачарешко
* Под
* Почеп
* Самар
* Теово
* Црковјани

 |
|  |
| ОЕ Островско Езеро | 
* Горно Граматиково
* Долно Граматиково
* Друшка
* Жерви
* Кадрево
* Кочана
* Нов Чеган
* Ослово
* Острово
* Ново Русилово
* Русилово
* Чеган

 |
|  |
| Историски | 
* Алгер
* Бегна
* Костен
* Лагот
* Ливадица (Кадрево)
* Ливадица (Под)
* Новосел
* Патичино
* Рангел
* Свети Ѓорѓи
* Свети Николци
* Турица
* Фурка

 |

 |